Ez, tragédia….

„Annak a vonalnak, amit Kölcsey és Eötvös neve fémjelez, Madách a beteljesítője, világszínvonalra emelője főművével, Az ember tragédiájával…” – jegyezte tanulmányában Madarász Imre.

Madách olyan örökérvényű problémákkal foglalkozik, amivel nap mint nap mindenki szembesül, azonban nem tulajdonít neki nagyobb jelentőséget, mert a saját problémái elhatalmasodnak felette.

*„E súlyos, mélységes gondolatokkal teli mű a nemzeti szellem közkincsévé lett; ámbár formája nehézkes, göröngyös és tartalma az emberi sors és rendeltetés sötét és fenséges kérdéseit bolygatja:”*-vélekedett Alexander Bernát.

Szikora János, pedig a következőképpen fogalmaz: *„Azon egyetemes művek sorába tartozik, amelyek az ember megkerülhetetlen és legmélyebb kérdéseivel és vágyaival foglalkozik.”*

Ne készüljön senki arra, hogy ez egy könnyű nyelvezetű mű, de ha ezen átlendülünk, akkor egy fordulatos történet bontakozik ki, a főhősök átutaznak időn és téren, hogy megtudják, miért is vannak e világon. (Vissza a jövőbe) Ha pedig inkább színházi előadást nézünk, akkor azzal szembesülünk, hogy mindig újra - és újraértelmeződik az alkotók látásmódjában ez a sokrétű vitára sarkalló mű.

*„Az ember tragédiája az a mű, amellyel, ha komolyan foglalkozik az ember, nemhogy kimerítené önmagát, de újabb és újabb kérdéseket és gondolatokat szül.”* – vallja Vidnyánszky Attila

Felvetődnek benne olyan ellentétek, mint pl.: a férfi és a nő közötti hierarchia, vagy a jó és gonosz közötti vívódás.

Senki nem gondolná, de Arany János költőnk is vívódott a szerzemény elolvasásával, első nekifutásra a 16. sornál letette a kéziratot, Faust utánzatnak gondolta, ám miután újra nekifutott, már rajongással ajánlotta azt. Madáchnak pedig, miután felolvasta a Kisfaludy Társaság tagjainak, ezt írta:

*„Ha láttad volna, referál a szerzőnek, egy Eötvös, Csengery stb. hogyan kiáltott fel – csupán a lokális szépségeknél is – ez gyönyörű! igen szép! stb. Győztünk, barátom, eddig győztünk és fogunk ezután is.”*

Bárhol is járunk a világban, mindenhol szembetalálkozunk ezzel a művel. Madách Imre nem csak saját korában, hanem napjainkban is meghatározó művész.

Körülbelül 150 éve oly sokakat magával ragadott, és színházaink is kincsnek tartják. Az egyik legtöbbször színpadra vitt mű, úgyhogy megérdemli, hogy minél többen elolvassák.

Élnénk Hevesi Sándor gondolatával, miszerint:

*„Madách Imre a Nemzeti Színházban nem kegyeletes emlék, nem dicső múlt, nem nagyszerű hagyomány, hanem eleven élet, forró jelen, lüktető valóság.*